रेस्टोरेंट में 12.5 के बजाय 14% वसूला जा रहा वैट, एडवाइजर से की शिकायत
शहरके रेस्टोरेंट्स में सिर्फ सर्विस चार्ज ही नहीं बल्कि वेल्यू एडेड टैक्स (वैट) भी गैर-कानूनी रूप से वसूला जा रहा है। चंडीगढ़ में 12.5 परसेंट वैट लागू है जबकि रेस्टोरेंट्स शेड्यूल रेट की परवाह किए बगैर मनमाने ढंग से ये टैक्स वसूल रहे हैं। ऐसी ही एक शिकायत शहर के एडवोकेट अजय जग्गा ने एडवाइजर विजय देव से की है। एडवोकेट जग्गा ने ये शिकायत सेक्टर-17 स्थित बरिस्ता रेस्टोरेंट के खिलाफ भेजी है। इसमें उन्होंने कहा कि रेस्टोरेंट में कॉफी पर 12.5 परसेंट की बजाय 14 परसेंट वैट वसूला जा रहा है। जग्गा ने एडवाइजर को रेस्टोरेंट के बिल की कॉपी भी भेजी है। जग्गा ने बताया कि वे 20 दिसंबर को बरिस्ता में कॉफी पीने गए। उन्होंने दो काॅफी ऑर्डर की जोकि 208 रुपए की थी। इस पर रेस्टोरेंट ने 14 परसेंट के हिसाब से 29 रुपए वैट के वसूले। जग्गा ने कहा कि चंडीगढ़ में कॉफी पर 12.5% वैट लागू है। वे दोबारा 25 दिसंबर को बरिस्ता में गए। इस बार उन्होंने काॅफी के साथ दो आइटम्स और मंगवाई। इस बार भी उनके बिल में 12.5% की बजाय 14% वैट जुड़ा था। कॉफी पर वैट की पुष्टि के लिए वे कैफे कॉफी डे भी गए, लेकिन वहां उनसे 12.5 परसेंट के हिसाब से वैट लिया गया। जग्गा ने एडवाइजर के अलावा डीसी अजीत बालाजी जोशी और असिस्टेंट डायरेक्टर, कंज्यूमर अफेयर्स दानिश अशरफ को भी शिकायत भेजी है।
बेवरेज के अनुसार ही लिया जाता है वैट
बरिस्ता,सेक्टर-17 के मैनेजर गुरप्रीत ने बताया कि उनके यहां बेवरेज के अकॉर्डिंग वैट लिया जाता है। हरेक कॉफी पर 14% वैट नहीं है। कई आइटम्स पर तो टैक्स कम ही लिया जाता है। 12.5% टैक्स फूड आइटम्स पर है।
hin_Deva hin_Deva hin_Deva hin_Deva